شەفەق نیوز/ وەزارت پێشمەرگە، ئمڕوو شەممە، راگەیان کوشتن یەکیگ لە ئەندامەکانی وزەخمداربوین یەکیگ تر وە تەقین بومبیگ دانریاگ، دوێەشەو، لە قەزای سۆران لە باکوور پارێزگای هەولێر.
وەزارەتەگە لەبەیانامەیگ رەسیە ئاژانس شەفەق نیوز دیاری کرد ک تەقینەوەگە مادەی تی ئێن تی لەناوی بوی، چەکدارەیل پەکەکە لە ناوچەی کروێ سینەکان سەروە ناحیەی سیدەکان دانانەسەی، و لەمەوقەی رەدبوین ماشین پێشمەرگە لەناوچەگە تەقیەو.
هەرلیوا، ئومێد خۆشناو سەرۆک حکومەت خۆجێی لە پارێزگای هەولێر پایتەخت هەرێم کوردستان، ئمڕوو شەممە، وەسەختی شەرمەزار ئەو تەقینەوە دژوە هێزەیل پێشمەرگە لە قەزای سۆران کرد.
خۆشناو لە بەیاننامەیگ رەسیە ئاژانس شەفەق نیوز وت: وەداخەو خەوردارمان وە شەهیدبوین (تارق قادر خالند) پێشمەرگەی کوردستان لە ناوچەی سیدەکان کریا، لەوەر تەقین بومبیگ دانریاگ ک پەکەکە لەبان ماشینەگە تەقانەی، ک هەمیش بویە هووکار زەخمداربوین پێشمەرگە (موزەفەر فەرهاد حەسەن).
